CELEX: 62014CN0109
Language: hr
Date: 2014-03-06 00:00:00
Title: Predmet C-109/14: Zahtjev za prethodnu odluku koji je 6. ožujka 2014. uputio Bundesfinanzhof (Njemačka) – Finanzamt Hamburg-Mitte protiv Marenave Schiffahrts AG

26.5.2014   
            
            
               HR
            
            
               Službeni list Europske unije
            
            
               C 159/13
            
         Zahtjev za prethodnu odluku koji je 6. ožujka 2014. uputio Bundesfinanzhof (Njemačka) – Finanzamt Hamburg-Mitte protiv Marenave Schiffahrts AG
   (Predmet C-109/14)
   2014/C 159/17
   Jezik postupka: njemački
   
      Sud koji je uputio zahtjev
   
   Bundesfinanzhof
   
      Stranke glavnog postupka
   
   
      Tužitelj: Finanzamt Hamburg-Mitte
   
      Tuženik: Marenave Schiffahrts AG
   
      Prethodna pitanja
   
   
               1.
            
            
               Po kojoj metodi izračuna treba izračunati (razmjerni) odbitak pretporeza holdinga na ulazne usluge u vezi s prikupljanjem kapitala radi kupnje udjela u društvima kćerima ako holding kasnije (kao što je namjeravano od samog početka) ovim društvima pruža različite usluge koje podliježu oporezivanju?
            
         
               2.
            
            
               Protivi li se odredbi po kojoj se više osoba smatra jedinstvenim poreznim obveznikom iz članka 4. stavku 4. drugom postavku Šeste direktive Vijeća 77/388/EEZ od 17. svibnja 1977. o usklađivanju zakonodavstava država članica o porezu na promet (1) nacionalni propis na temelju kojeg (kao prvo) samo pravna osoba – ali ne društvo osoba – može biti integrirana u poduzeće drugog poreznog obveznika (tzv. nositelja porezne integracije) te koji (kao drugo) pretpostavlja da je ta pravna osoba financijski, gospodarski i organizacijski (u smislu odnosa nad- i podređenosti) „integrirana u poduzeće nositelja integrirane grupe”?
            
         
               3.
            
            
               U slučaju potvrdnog odgovora na prethodno pitanje: može li se porezni obveznik izravno pozivati na članak 4. stavak 4. drugi podstavak Šeste direktive Vijeća 77/388/EEZ od 17. svibnja 1977. o usklađivanju zakonodavstava država članica o porezu na promet?
            
         
      (1)  SL L 145, str. 1.